
Către






BIROUL PERMANENT AL






CAMEREI DEPUTAŢILOR


Vă înaintăm, alăturat, Raportul suplimentar asupra propunerii legislative pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore, trimis comisiei noastre pentru dezbatere şi avizare în fond cu adresa nr. Plx. 83 din 28 martie 2007. 

                     PREŞEDINTE,









SECRETAR, 

  
        RELU FENECHIU 







        SEREŞ DENEŞ

RAPORT SUPLIMENTAR
asupra propunerii legislative pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore

1. În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării în fond cu propunerea legislativă pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore, trimisă cu adresa nr. Pl.x 83 din 28 martie 2006. 

Pentru această propunere legislativă s-a întocmit raportul nr.26/1439 din 14.03.2007 prin care s-a propus respingerea acesteia.

În şedinţa Plenului Camerei Deputaţilor din ziua de marţi, 17 aprilie 2007, în temeiul art.70 din Regulamentul Camerei Deputaţilor, republicat, s-a hotărât retrimiterea propunerii legislative pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore, (Pl.x 83/2007) Comisiei sesizate în fond, în vederea reexaminării şi depunerii unui raport suplimentar. 

La întocmirea Raportului s-au avut în vedere:

· avizul favorabil al Consiliului Legislativ nr.937/03.07.2006;
· avizul favorabil al Comisiei pentru învăţământ, ştiinţă, tineret şi sport nr.29/56 din 26 februarie 2007;
· avizul negativ al Comisiei juridice, de disciplină şi imunităţi nr.Pl.-x 83 din 27 februarie 2007;
· punctul de vedere  negativ al Guvernului nr.3299/30.10.2006. 

Propunerea legislativă are ca obiect de reglementare modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, precum şi pentru copiii preşcolari din grădiniţele de stat cu program normal de 4 ore, aprobată cu modificări şi completări prin Legea nr.16/2003, cu modificările ulterioare, în sensul extinderii programului la toţi copiii incluşi în orice formă de învăţământ de stat sau privat.


2. Prin obiectul de reglementare şi conţinutul său, propunerea legislativă se încadrează în categoria legilor ordinare conform art.75 alin.(1) din Constituţia României, republicată.


3. La lucrările Comisiei au fost prezenţi 26 deputaţi, din totalul de 29 membri ai Comisiei.

În conformitate cu prevederile art.61 din Regulamentul Camerei Deputaţilor, republicat, membrii Comisiei au reexaminat propunerea legislativă şi raportul aferent, în şedinţa din 24 aprilie 2007. 

Raportul suplimentar de menţinere a raportului de respingere a fost adoptat cu 25 voturi pentru şi 1 abţinere.

4. Senatul a respins propunerea legislativă în şedinţa din 15 februarie 2007.

5. Potrivit art.75 alineatele (1) şi (3) din Constituţia României, republicată şi art.92 alin.(9) din Regulamentul Camerei Deputaţilor, republicat, propunerea legislativă este de competenţa decizională a Camerei Deputaţilor.
                       PREŞEDINTE,









SECRETAR, 

  
          RELU FENECHIU

                                                                                 SEREŞ DENEŞ
Expert: Iulia Toader  

